અમદાવાદ: દરિયાપુર વિધાનસભાના ધારાસભ્ય ગ્યાસુદ્દીન શેખને સુરતના બિલ્ડર દ્વારા રૂ.૧૦ લાખની સોપારી આપવામાં આવી હોવાનું અને તેમના બે માણસ દ્વારા ચપ્પુ બતાવી કોરા કાગળ પર સહી લઇ લેવાનો વીડિયો સોશિયલ મીડિયામાં વાઇરલ થયો હતો. જોકે ધારાસભ્ય દ્વારા સોપારી લઇ ધમકી અપાયાની ચર્ચાએ શહેરમાં જોર પકડતાં યુવાન અમદાવાદ આવ્યો હતો અને શાહપુર પોલીસ સમક્ષ કોઇ વ્યકિતએ વીડિયો મોર્ફ કરી વાઇરલ કર્યો હોવાનું જણાવ્યું હતું.